

**प्रेस विज्ञप्ति**

**आईआईएम अहमदाबाद में रक्तदान शिविर**



फोटो अनुशीर्षक - रक्तदान शिविर में आईआईएम अहमदाबाद के सशस्त्र सेनाबल कार्यक्रम के छात्र

**7 जनवरी, 2020 | अहमदाबाद**

भारतीय प्रबंधन संस्थान अहमदाबाद (आईआईएमए) के सशस्त्र सेनाबल कार्यक्रम (एएफ़पी) के छात्र-अधिकारियों और आईआईएमए के पैनेसिया क्लब ने संयुक्त रूप से 5 जनवरी, 2020 मुख्य परिसर पर छात्र भोजनालय में स्वैच्छिक रक्तदान शिविर का आयोजन किया। इस शिविर का आयोजन अहमदाबाद रेड क्रॉस सोसाइटी के साथ सहयोग में नियमित रक्तदान के महत्व के बारे में जागरूकता फैलाने के उद्देश्य से किया गया था।

आईआईएम अहमदाबाद समुदाय के एक सौ अस्सी सदस्य रक्तदान के लिए आगे आए और छह घंटे तक अपना समय दिया। आईआईएम अहमदाबाद के सभी विभागों जैसे कि सुरक्षा, आहार प्रबंधन, गृह-व्यवस्थापन के कर्मचारी सदस्यों के सहित एएफ़पी, पीजीपीएक्स, एफ़पीएम, पीजीपी-एफ़एबीएम तथा पीजीपी के संकायों एवं छात्रों को यहाँ इस कल्याण के इस नेक कार्य के लिए एकसाथ इकट्ठा हुए यह देखकर सुकून मिला। सभी रक्तदाताओं की पूर्व-जाँच की गई ताकि उनके अच्छे स्वास्थ्य को बनाए रखा जाए और उन्हें जलपान के साथ भागीदारी का प्रमाण पत्र भी प्रदान किया गया। इस आयोजन के प्रायोजकों में से एक एचडीएफसी बैंक द्वारा इन रक्तदाताओं को विशेष उपहार भी प्रदान किए गए। आयोजनकर्ता टीम के सदस्यों ने इस आयोजन को पूर्ण सफल बनाने के लिए पूरे आईआईएम अहमदाबाद समुदाय के प्रति अपनी कृतज्ञता व्यक्त की।

----

**आईआईएमए के बारे में :**

भारतीय प्रबंधन संस्थान अहमदाबाद (आईआईएमए) की स्थापना सन् 1961 में गुजरात सरकार और भारतीय उद्योग के सहयोग से भारत सरकार द्वारा एक स्वायत्त संस्थान के रूप में की गई थी। आईआईएमए पाँच वर्षों के लिए अंतर्राष्ट्रीय मान्यता प्राप्त करने वाला भारत का पहला प्रबंधन स्कूल है। जून 2008 में यूरोपीयन फाउंडेशन फॉर मैनेजमेंट डेवलपमेंट (EFMD) द्वारा ईक्विस (यूरोपियन क्वालिटी इंप्रूवमेंट सिस्टम) मान्यता प्राप्त करने वाला यह भारत का पहला बिजनेस स्कूल था और इसने तब से ईक्विस मान्यता को बनाए रखा है।

वर्ष 2018 में, आईआईएमए ने एशिया पैसिफिक शीर्षस्थ 25 बी-स्कूलों की रैंकिंग में सभी भारतीय बिजनेस स्कूलों से आगे निकल कर चौथा स्थान प्राप्त किया है। एफटी ने सभी बिजनेस-स्कूलों के कार्यक्रमों की गुणवत्ता और विस्तार पर विचार करने के बाद रैंकिंग का संचालन किया। इसके अलावा, यह फाइनेंशियल टाइम्स (एफटी) मास्टर्स इन मैनेजमेंट रैंकिंग 2018 में 19वें और एफटी (फाइनेंशियल टाइम्स) ग्लोबल एमबीए रैंकिंग 2018 में 31वें स्थान पर रहा है। इन वर्षों में, आईआईएमए के खाद्य एवं कृषि-व्यवसाय प्रबंधन में स्नातकोत्तर कार्यक्रम (पीजीपी-एफएबीएम) ने कृषि-व्यवसाय / खाद्य उद्योग प्रबंधन की एड्यूनिवर्सल श्रेष्ठ मास्टर्स रैंकिंग में विश्व स्तर पर पहला स्थान बनाए रखा है।

आईआईएमए भारत सरकार के मानव संसाधन विकास मंत्रालय (एमएचआरडी) द्वारा जारी इंडिया रैंकिंग 2018 (राष्ट्रीय संस्थागत रैंकिंग फ्रेमवर्क) में शीर्ष स्थान पर है।

किसी भी स्पष्टीकरण के लिए कृपया संपर्क करें :

**दीपक भट्ट**

प्रबंधक, संचार, आईआईएमए

दूरभाष : (सेल) +91-9426229429, (कार्यालय) +91-79-7152 4683

ईमेल : mngr-comm@iima.ac.in

**मिताली नायडू**

कार्यकारी, जनसंपर्क, आईआईएमए

दूरभाष : (सेल) +91-7069074816, (कार्यालय) +91-79-7152 4684

ईमेल : pr@iima.ac.in